ભાગવત ગીતાના બાવીસમાં આ શ્લોકમાં ભગવાન શ્રી કૃષ્ણએ કહયું છે કે, વેદોમાં સામવેદ હું છું. સામવેદ દેવોએ ગાયેલાં સુંદર સ્તોત્રો છે. સંસ્કૃત કવિતા છંદોબધ્ધ છે અને તેમાંય યોગ્યતાવાળા બ્રાહ્મણો દ્વારા ગવાતો ગાયત્રી મંત્ર સૌ મંત્રમાં શ્રેષ્ઠ છે. ભારતમાં માગશર માસ બધા મહિનઓમાં ઉત્તમ છે. માગશર માસમાં પાકેલાં ધાન્યથી કોઠીઓ ભરાઈ જાય છે અને લોકો ખુશખુશાલ હોય છે. છ ઋતુઓમાં વસંત શ્રેષ્ઠ છે. વસંતઋતુ સર્વભોગ્ય છે કારણ કે તે સમશીતોષ્ણ છે અને તેમાં વૃક્ષોતથા વેલીઓ ફૂલોથી લચી પડે છે. વળી કૃષ્ણની લીલાઓની સ્મૃતિમાં વસંતોત્સવ પણ ઊજવાય છે. તેથી ઋતુરાજ વસંત બધી ઋતુઓમાં સૌથી વધુ આનંદપ્રદ છે. આમ, માગશર માસ અને વસંત ઋતુ ભગવાન શ્રી કૃષ્ણનાં પ્રતિનિધિ છે.